REPUBLIKA HRVATSKA

GRAD KARLOVAC

OSNOVNA ŠKOLA ŠVARČA

KARLOVAC

KLASA:600-04/23-01/1

URBROJ:2133-72-23-1

Karlovac, 28. 3. 2023.

Z A P I S N I K

sa sjednice Školskog odbora Osnovne škole Švarča održane 28. 3. 2023. godine koja je održana preko platforme ZOOM, s početkom u 09:15 sati.

NAZOČNI:

Zoran Štefanac, predstavnik UV, predsjednik ŠO-a

Katica Latković, predstavnica Skupa zaposlenika

Ivana Mihalić, predstavnica osnivača

Marin Jović, predstavnik UV-a

Katarina Lamza Osterman, predstavnica Vijeća roditelja

NENAZOČNI:

Iva Katić, predstavnica osnivača

Dijana Borović-Galović, predstavnica osnivača

OSTALI NAZOČNI:

Andreja Željković, ravnateljica

DNEVNI RED:

1. Verifikacija Zapisnika sa prethodne sjednice ŠO-a

2. Odluka o davanju suglasnosti za zapošljavanje kuharice

3. Odluka o davanju suglasnosti za zaključivanje trgovačkih ugovora za nabavu

namirnica u školskoj kuhinji, tijekom 2023. godine

4. Odluka o organizaciji jednodnevne terenske nastave za učenike od 5. do 8.

razreda – izlet u Austriju

5. Različito

Ad 1

Školski odbor jednoglasno verificira Zapisnik s prethodne sjednice Školskog odbora.

Ad 2

Natječaj je ponovljen, po nalazu inspekcije, zbog nepravilnosti u uvjetima natječaja.

Članovi ŠO jednoglasno usvajaju ovu odluku o zapošljavanju kuharice.

Ad 3

Za potrebe nabave namirnica koje se koriste u školskoj kuhinji Školski odbor je imenovao

Povjerenstvo, u čijem je sastavu i ravnateljica. Ravnateljica je predložila zaključivanje ugovora sa isporučiteljima koji mogu ispuniti naše uvjete i sa kojima postoji pozitivno iskustvo iz dosadašnjeg poslovanja,

1. Žitoproizvod d. d. Karlovac, za isporuku kruha i peciva

2. PAN-PEK d.o.o. Zagreb, za isporuku kruha i peciva

3. KTC d. d. Križevci, za isporuku raznih prehrambenih artikala

4. MM mesna industrija d.o.o. Krašić i PPK karlovačka mesna industrija d.d. Karlovac za

isporuku mesa i mesnih proizvoda

5. Vindija d. d. Varaždin za isporuku i mlijeka i mliječnih proizvoda.

Odluka je jednoglasno prihvaćena.

Ad 4

Dana 22. travnja 2023. godine za učenike od 5. do 8. razreda, koji pohađaju izbornu

nastavu njemačkog jezika, organizirat će se terenska nastava odlaskom u mjesta

Riegesburg, i Graz u Republici Austriji, sukladno Planu i programu OŠ Švarča i Kurikulu OŠ Švarča za 2022./2023. Godinu, sa svrhom posjeta njemačkom govornom području i kontaktiranja s ljudima čiji je materinji jezik njemački. Odluka je jednoglasno prihvaćena.

Ad 5

Ravnateljica kratko obavještava članove ŠO o radovima koji su u tijeku na uređenju okoliša škole. Iduća sjednica će biti drugi tjedan zbog novih natječaja koji su u tijeku.

Dovršeno u 09:45 sati.

Predsjednik: Zapisničar:

Zoran Štefanac Katarina Lamza Osterman